《温陵残腊书怀寄崔尚书》
唐代·徐夤

济川无楫拟何为，三杰还从汉祖推。心学庭槐空发火，

鬓同门柳即垂丝。中兴未遇先怀策，除夜相催也课诗。

江上年年接君子，一杯春酒一枰棋。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。